Document ID: /roh_data/filtered/fineweb-2-filterrobots_roh.jsonl.gz/8799

El haja en mira ina cunvegna communabla cun la SPÖ per pudair schliar la coaliziun,ha ditg il minister da l'exteriur austriac Sebasian Kurz da la ÖVP a Vienna. La ÖVP aveva avant elegì Kurz sco nov schef da partida. Tant Kurz sco era il chancelier austriac e schef da la SPÖ Christian Kern pledan per elecziuns dal parlament anticipadas anc quest atun. Tuttas duas partidas han il davos temp pers pli e pli blers votants. La collavuraziun tranter la partida populara e la partida socialdemocratica è ultra da quai disturbada da dispittas. Il chancelier austriac Christian Kern aveva gia il schaner dà in ultimatum a la ÖVP: U che la partida collavuria megler u ch'el vegnia a schliar la coaliziun, aveva admonì Kern.
RR Novitads 23:00